निखिल कुमार

निखिल कुमार भारत के केरल राज्य के पूर्व राज्यपाल हैं। भारत के राष्ट्रपति प्रणब मुखर्जी ने उन्हें नागालैंड के राज्यपाल के पद से स्थानांतरित करके केरल का राज्यपाल नियुक्त किया था। वे औरंगाबाद, बिहार के रहने वाले है एवं वहाँ से सांसद रह चुके हैं। निखिल कुमार भारतीय पुलिस सेवा के 1963 बैच के अधिकारी है। वे दिल्ली के पुलिस आयुक्त, नेशनल सिक्योरिटी गार्ड के निदेशक, भारत-तिब्बत सीमा पुलिस और सीमा सुरक्षा बल में निदेशक रहने के अलावा भारत सरकार के गृह मंत्रालय में विशेष सचिव भी रहे हैं। सेवानिवृत्ति के उपरांत उन्हें राष्ट्रीय सुरक्षा परिषद का सलाहकार भी बनाया गया था। बाद में वे राजनीति में आये एवं औरंगाबाद से कांग्रेस के टिकट पर सांसद बने।

व्यक्तिगत जीवन 
निखिल कुमार बिहार के पहले उप मुख्यमंत्री सह वित्त मंत्री बिहार विभूति डॉ॰ अनुग्रह नारायण सिंह के पोते हैं। इनके पिता सत्येंद्र नारायण सिन्हा भी बिहार के मुख्यमंत्री रह चुके है। उनकी मां किशोरी सिन्हा वैशाली जिला से कई बार सांसद रह चुकी हैं। उनकी पत्नी श्यामा सिंह ने भी लोकसभा में औरगांबाद जिले से प्रतिनिधित्व किया। राज्यपाल जैसे प्रभावशाली पद पर रहने के बावजूद निखिल कुमार का सरल व सादा जीवनशैली रहा है।

पद एवं कार्य 
 1995-97: पुलिस आयुक्त, दिल्ली (डीजीपी रैंक)
 1997: महानिदेशक, भारत तिब्बत सीमा पुलिस (आईटीबीपी)
 1997-99: विशेष गृह (आंतरिक सुरक्षा) सचिव, भारत सरकार
 1999-01: महानिदेशक, राष्ट्रीय सुरक्षा गार्ड (एनएसजी)
 2001-03: सदस्य, राष्ट्रीय सुरक्षा सलाहकार बोर्ड, भारत सरकार
 2004-09: 14 वीं लोकसभा के लिए चुने गए 
 2009-13 :नागालैंड के राज्यपाल
 2013-14: केरल राज्य के राज्यपाल

सन्दर्भ 

1941 में जन्मे लोग
जीवित लोग
केरल के राज्यपाल
नागालैण्ड के राज्यपाल
१४वीं लोक सभा के सदस्य
बिहार के लोग
भारतीय राष्ट्रीय कांग्रेस के राजनीतिज्ञ
दिल्ली के पुलिस आयुक्त